***O bígamo*** (en inglés: *The Bigamist*) é un filme estadounidense de 1953 dirixido por Ida Lupino e protagonizado por Joan Fontaine, Ida Lupino, Edmund Gwenn e Edmond O'Brien. O produtor Collier Young estaba casado con Fontaine naquel momento, e anteriormente estivérao con Lupino. *O bígamo* é considerada como a primeira longametraxe na que a estrela feminina dun filme se dirixiu a si mesma.

Estreouse subtitulado en galego o 9 de outubro de 2020, no Centro Galego de Artes da Imaxe (A Coruña).

Sinopse
-------

Harry e Eve Graham queren adoptar un neno, xa que Eve é infértil. O axente de adopción Mr. Jordan advirte á parella de que necesitaría investigalos a fondo. Harry mira con curiosidade a Jordan, algo que preocupa a Jordan.

Harry e Eve viven en San Francisco e son copropietarios dun negocio, polo que Harry viaxa aos Ánxeles por traballo. Jordan chega á oficina dos Ánxeles de Harry buscando información sobre Harry. A recepcionista chama a todos os hoteis, mais ningún deles ten un Harry Graham rexistrado. Algúns dos directores lembran a Harry, mais levaba meses sen rexistrarse nos seus hoteis. Jordan está moi desconcertado e finalmente atopa un abridor de cartas na mesa de Harry co nome de "Harrison" Graham. Cando visita o enderezo correspondente, atopa a Harry, cunha muller e un bebé. Cando Jordan está a piques de chamar a policía, Harry explícalle como chegou á situación.

Personaxes
----------

* Joan Fontaine como Eve Graham
* Ida Lupino como Phyllis Martin
* Edmund Gwenn como Mr. Jordan
* Edmond O'Brien como Harry Graham / Harrison Graham
* Kenneth Tobey como Tom Morgan, avogado da defensa
* Jane Darwell como Mrs. Connelley
* Peggy Maley como operadora de teléfono

Recepción
---------

O filme tivo dificultades cando RKO Pictures se apartou, deixando os cineastas distribuíla. No momento da estrea recibiu críticas entusiastas. A trama asume descaradamente aspectos da propia vida privada de Lupino (compartindo o mesmo marido guionista con Fontaine; un embarazo extramatrimonial) e mostra as casas de Hollywood dalgúns dos seus amigos nunha xira no autobús das estrelas. A *Encyclopedia of Film Noir* considera *O bígamo* "infrecuentemente ambigua" para a súa época.

Notas
-----

1. ↑  @cineclubepf (ed.). "O bígamo por Cineclube PF". Consultado o 27 de xuño de 2021.
2. ↑  Spicer, Andrew (19 de marzo de 2010). *Historical Dictionary of Film Noir*. Scarecrow Press. p. 185. ISBN 978-0-8108-7378-0.
3. ↑  cgai.xunta.gal (ed.). "O bígamo no Centro Galego de Artes da Imaxe". Consultado o 23 de xuño de 2021.
4. ↑  Dixon, Wheeler Winston (2009). "Lupino, Ida". *Senses of Cinema*. Consultado o 2019-08-17.
5. ↑  H.H.T. (Henry Howard Thompson Jr.) (1953-12-26). "At the Astor". *New York Times*. Consultado o 2019-08-17.
6. ↑  Mayer, Geoff; McDonnell, Brian (1 de xaneiro de 2007). *Encyclopedia of Film Noir*. ABC-CLIO. p. 269. ISBN 978-0-313-33306-4.

Véxase tamén
------------

### Ligazóns externas

* 

* *O bígamo* na IMDb *(en inglés)*.

* Portal:Cine
* Portal:Estados Unidos de América

|  |  |
| --- | --- |
| Control de autoridades | 
* Wd: Q594498
* AFI: 50764
* Allmovie: v5501
* AlloCiné: 90812
* CineRessources: 34585
* EBID: ID
* FilmAffinity: 539597
* IMDb: tt0045557
* LUMIERE: 71227
* OFDb: 49594
* OMDB: 56972
* Rotten Tomatoes: bigamist
* TMDb: 74122
* TVcom: the-bigamist

 |